Държавен вестник, бр. 9, 2010 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  9
(2) Предсъдебният доклад съдържа: данни, 
отнасящи се до личността на лицето, матери­
ално и семейно положение, обкръжение, среда 
и условия на живот, поведение преди и след 
извършване на деянието, произход, социално 
положение, съдебно минало, както и оценка на 
риска от рецидив и вреди, включваща ресурси, 
проблемни зони и потребности, на базата на 
които да се подберат ефективни пробационни 
мерки.
(3) Предсъдебният доклад може да бъде раз­
ширен и кратък. Разширеният съдържа цялостна 
информация за правонарушителя. Краткият се 
изготвя според изискванията на съда.
(4) След получаване на искането на съдията 
докладчик пробационният служител събира 
необходимите данни по ал. 2 чрез информация 
от обвиняемия, от държавните органи и други 
източници.
(5) Подсъдимият се призовава на адреса, 
посочен в искането на съдията докладчик по 
реда на чл. 230, ал. 1 и 2. При отказ да се яви 
или да съдейства пробационният служител 
съставя протокол, в който се удостоверява 
това обстоятелство. Протоколът се подписва 
от един свидетел.
(6) Пробационните служители в местата 
за лишаване от свобода, по искане на съда, 
изготвят доклади във връзка с чл. 70, ал. 6 от 
Наказателния кодекс.
Чл. 227. (1) Местоизпълнението на проба­
ционните мерки може да бъде променено по 
реда на чл. 205, ал. 2 и 3 ЗИНЗС след предста­
вяне на удостоверение за нов настоящ адрес 
на осъдения.
(2) Заповедта за промяна на местоизпълне­
нието на пробационните мерки съдържа:
1. правно и фактическо основание за изда­
ването є;
2. новия адрес на местоизпълнение на на­
казанието;
3. разпоредителна част относно уведомяване­
то на прокуратурата по новото местоизпълнение.
(3) Заповедта по ал. 2 се връчва на осъдения 
срещу подпис.
(4) В 3-дневен срок от връчването на запо­
ведта осъденият е длъжен да се яви в проба­
ционната служба по новото местоизпълнение.
(5) След връчване на заповедта пробацион­
ният служител по старото местоизпълнение:
1. уведомява прокурора, привел присъдата 
в изпълнение, кмета на населеното място и 
началника на районното управление на Ми­
нистерството на вътрешните работи;
2. изпраща досието на осъдения и корес­
понденцията по опис на пробационната служба 
по новото местоизпълнение на наказанието 
пробация в тридневен срок.
(6) Пробационният служител от пробацион­
ната служба по новото местоизпълнение уведо­
мява съответния прокурор, който ще упражнява 
надзор за законност при настъпилата промяна.
Чл. 228. (1) Получените за изпълнение 
съдебни актове се вписват в дневника за ре­
гистриране на присъдите по реда на тяхното 
получаване.
(2) За всеки осъден на пробация или с нало­
жени мерки за пробационен надзор се съставя 
лично досие, което съдържа: опис, формуляр 
за досие, прокурорско разпореждане със съ­
дебен акт, с който е наложено наказанието, и 
актуално свидетелство за съдимост, карта на 
осъдения, документи и кореспонденция, изда­
дени по повод и във връзка с изпълнението на 
пробационните мерки.
(3) Личното досие се води от пробационния 
служител.
Чл. 229. (1) Съдебните актове, с които са 
наложени пробационни мерки, се изпълняват 
след получаването им в пробационната служба 
по реда на тяхното влизане в сила.
(2) Когато на едно и също лице са наложени 
две или повече наказания пробация, се уведо­
мява съдът, постановил последния съдебен акт, 
и прокурорът, който го е привел в изпълнение, 
ако са налице условия за определяне на общо 
наказание.
(3) Не се започва изпълнение на съдебен акт 
за наложено наказание пробация или мерки за 
пробационен надзор, когато:
1. не са посочени задължителните пробацион­
ни мерки, както и периодичността за осъщест­
вяване на мярката задължителна регистрация 
по настоящ адрес;
2. не са индивидуализирани отделните про­
бационни мерки;
3. не са определени сроковете на всяка от 
пробационните мерки.
(4) В случаите по ал. 3 началникът на об­
ластната пробационна служба уведомява про­
курора, наредил привеждането в изпълнение 
на съдебния акт.
Чл. 230. (1) Призоваването на осъдения се 
извършва по реда на Наказателнопроцесуалния 
кодекс в срок 3 работни дни на адреса, посочен 
в съдебния акт или в придружителното писмо 
на прокурора, изпратил акта за изпълнение.
(2) В случаите на чл. 180, ал. 4 от Наказа­
телнопроцесуалния кодекс осъденият се счита 
за редовно призован.
(3) Ако след изтичане на три дни след 
указания в известието срок осъденият не се 
яви в пробационната служба, се уведомява 
съответният прокурор с оглед принудителното 
му довеждане.
(4) Когато осъденият не е открит на по­
сочения адрес, след провеждане на необхо­
димите действия за установяване на лицето 
пробационният служител уведомява съответната 
прокуратура за обявяването му за национално 
издирване и за налагане на принудителни ад­
министративни мерки по Закона за българските 
лични документи.